TATA PANGIBADAH MINGGU MINGGU, 3 JANUARI 2021 GKJ BOYOLALI 1. VOTUM LAN SALAM (PS) pasamuwan jumeneng- PS Psw : Sumangga Minggu punika kita sengker kanthi pangaken : Sang Yehuwah ingkang nitahaken langit lan bumi punika tuking pitulungan kita. Sih rahmat lan tentrem rahayu saking Allah, Rama kita lan Gusti Yesus Kristus wonten ing panjenengan (kita) sadaya. : (ngrepekaken KPJ 464a Amin, Amin, Amin) pasamuwan lenggah- 2. KIDUNG PAMUJI (PS) = KPJ 14 : 1-2 KULA SAMYA TETUNGGILAN 1 Kula samya tetunggilan, ngabektimring Pangeran, wit sinungan kacekapan wah bagas kasarasan refr. Kula tansah nggunggung Gusti lan ajrih asih yekti, witing ayom ing sihira sestu tentrem raharja. 2 Kula rinoban ing begja rinten-dalu tan kendhat, ing lelampahan prasaja dalah srana mukjijat refr. Kula tansah nggunggung Gusti lan ajrih asih yekti, witing ayom ing sihira sestu tentrem raharja. 3. PANGAKENING DOSA (PRDT 1) PRDT 1 : Para sedhèrèk, sinaosa Gusti Allah sampun langkung rumiyin nresnani kita kanthi katresnan ingkang sampurna, ananging saèstu, gesang kita taksih tebih saking ingkang dipun-kersakaken Gusti Allah. Katresnan, pangapunten, punapa kasabaran, kalilan, kasetyan asring kita lirwakaken. Awit saking punika, kanthi ngraosraosaken cacat kuciwaning gesang kita, sumangga kita sesarengan nyuwun pangapunten dhumateng Gusti Allah. Kita uningakaken panelangsa kita kanthi ngrepekaken KPJ 52 : 1 GUSTI SESTU KULA NALANGSA 4. KIDUNG PANELANGSA (PRDT 1) = KPJ 52 : 1 GUSTI SESTU KULA NALANGSA 1. Gusti sestu kula nalangsa, awit asring mbalela, damel sekel galih Paduka, kelu ombyaking donya. Refr. Dhuh Gusti, kawula nyuwun apura, sinucekken sing dosa. Mugi manah kula kaenggalna, mituhu Paduka. 5. PAWARTOS SIH RAHMAT (PS) PS : Saben tiyang dosa ingkang èstu-èstu mratobat ing ngarsanipun Gusti Allah, kepareng nampèni sihrahmating pangapunten, kados ingkang dipun-télakaken ing serat Éfesus 1: 7-8, "Sabab iya ana ing Panjenengane, kita kaparingan tebusan, yaiku pangapuraning dosa 1
PSW marga saka rahe, manut gunging sih-rahmate, kang wus kaluberake marang kita kalawan sagunging kawicaksanan lan pangerten." Makaten Pawartosing Sih-rahmat saking Gusti Allah! : PUJI SOKUR KONJUK GUSTI 6. KIDUNG KESANGGEMAN (PS) = KPJ 92 : 1-2 SESTU AGUNG SIHE GUSTI 1 Sestu agung sihe Gusti mring titah sabumi. Milujengaken tyang dosa, mrih manggih raharja. 2 Sih-rahmat sihé Pangéran mring tyang kang pracaya, sestu punika ganjaran dahat agungira. 7. PANDONGA SYAFAAT LAN PANDONGA PANCAWISAN PALADOSANING PANGANDIKA (PS) 8. PALADOSANING PANGANDIKA (PS) a. Pamaosing Kitab Suci : YOKANAN 1: 8-9, 14 (kapungkasan srana pratela pangandikanipun Allah lan dipun gatosaken. Haleluya) b. Psw : (ngrepekaken KPJ 468 haleluya, haleluya, haleluya) c. Khotbah : KAMULYANING SANG PEPADHANG : ingkang rahayu inggih tiyang ingkang mirengaken Sugeng enjang para sedherek ingkang kinasih Wilujeng sami ngraosaken kawontenan ingkang anyar ing warsa anyar punika. Sami mboten kraos nggih, kita sampun lumebet wonten ing warsa 2021. Irah-irahan wonten ing khotbah punika "Kamulyaning Sang Pepadhang". Ing wekdal-wekdal pungkasan, kula punika asring menawi ningali ingkang sami jagong manten ngraosaken wonten tembung ingkang radi nyleneh, aneh. Ketingalipun ngristeni ananging lucu. Tembung punika sakinah glori. Ndongakaken supados brayat ingkang anyar punika sami mugi sakinah glory. Tembung ingkang mbok bilih damel gumujeng. sakinah punika saking tembung arab tegesipun ayem, tentrem, rukun. Ndongakaken tumrap manungsa ingkang kawontenanipun winates. Amargi winates punika limrah menawi nyuwun tentrem. Amargi asring manungsa mboten rukun pramila dipun dongakaken supados rukun, ayem. Punika saestunipun kadongakaken tumrap kawontenaning manungsa. Punika sampun leres ananging mboten kedah dipun campur kaliyan donga sanesipun ingkang mboten pener tumraping manungsa. Menawi glory, majesty punika tembung ingkang saestunipun namung konjuk dhumateng Gusti. Mboten wonten manungsa ingkang nggadahi hak dipun tujukaken glory utawi majesty punika. Mboten wonten. Tegesipun glory, majesty punika dipun mulyakaken, kamulyan. Pancen wonten wekdalipun manungsa punika dipun mulyakaken menawi sampun puput yuswanipun. Pramila kalamangsanipun punika klentu. Mbokbilih tiyang ingkang nyebat sakinah glori punika mboten mangertosi tegesipun tembung punika. Saestunipun tembung-tembung wonten ing timur tengah punika nggadhahi cengkok ingkang benten- benten. Mbok menawi tembungipun sami ananging anggenipun mratelakaken benten ndadosaken teges ingkang benten ugi. Tuladhanipun, kita nate pireng tembung qolbu, qolbu kaliyan qalbu punika benten. Qolbu tegesipun manah, manah spiritual. Menawi qalbu punika salah satunggaling sato kewan, segawon. Dados, sampun ngantos klentu anggenipun matur. shekinot tumrap barang, shekinot tumrap manungsa. shekinot punika tegesipun papan anggenipun 2
kamulyanipun Gusti punika dumunung. Papan ingkang dipun agem kamulyaning Allah punika wonten. Menawi Gusti Allah, shekinot. Menawi manungsa, shekinah. Dados sanes sakinah. Dados donga sakinah punika sampun sae, sampun ngantos dipun campur-campuri. Ingkang kangge manungsa sampun ngantos dipun campura kaliyan kagem Gusti Allah. Tuladhanipun manungsa ingkang ngraosaken zekinah wonten ing Kitab Suci, nalika nabi Musa mandhap saking redi Sinai. Kawontenanipun padhang sanget ing pasyuranipun, punika kawontenan zekinah. Grumbul eri ingkang murub lan njalari nabi Musa punika ajrih, punika shekinot. Anggenipun kamulyanipun Allah ing ngriku. Dados kamulyan punika namung kagem Gusti mboten kagem manungsa. Sesambetan kaliyan ayat ingkang kita tampeni, kamulyan punika namung wonten ing Sang Pepadhang. Pramila nalika Yokanan Pambaptis nindakaken patrap ingkang mratelakaken Pepadhang, piyambakipun namung kapatah nekseni bab Sang Padhang (ay.8). Sang Padhang ingkang sejati, ingkang mandhangi saben tiyang saweg ngrawuhi jagad (ay. 9). Estunipun Sang Padhang ingkang kebak kamulyan punika saged dipun tampeni dening Yokanan Pambaptis, ananging piyambakipun namung matur "kula punika namung utusan, sak sae-saenipun kula, kula mboten layak, mboten prayogi, menawi kamulyan punika kaparingaken dhateng kula". Sang Padhang ingkang sejati punikang ingkang badhe ngrawuhi jagad. Saking punika cetha bilih ingkang rawuh punika estu Pepadhang. Panjenenganipun ingkang kebak kamulyan. Sak sae-saenipun Yokanan Pambaptis punika, piyambakipun punika tetep utusan sanes Pepadhang lan piyambakipun mboten wantun nampeni kamulyan punika. Pepadhang punika Sang Sabda piyambak ingkang medar wontenipun donya punika, ingkang medar Sabda, ingkang mawujud daging Sang Kristus punika ingkang kita tepang. Pramila kawontenan Pepadhang punika kebak ingkang kasebat kamulyan, majesty, glory. Namung konjuk dhumateng Sang Pepadhang punika. Sesambetan kaliyan punika estunipun dados pepenget tumrap kita. Kamulyan punika namung Gusti, mboten ing manungsa. Yokanan Pambaptis siaosa mratelakaken patrap Pepadhang, ananging Gusti Yesus punika Sang Pepadhang, pramila kebak ing kamulyan. Kamulyan ingkang kapangandikaken punika dipun tandhani ay. 14 "Panjenenganipun kapenuhan ing sih rahmat lan kayekten" 1. Panjenenganipun kapenuhan ing sih rahmat. Sih rahmat punika langkung menawi dipun timbangaken kaliyan tresna. Katrenan punika kapratelakaken tumrap tiyang ingkang layak dipun tresnani. Sih Rahmat punika langkung, sih rahmat punika kapratelakaken sianosa mboten pantes. Dados sih rahmat punika katresnan ingkang kapratelakaken tumrap para tiyang ingkang mbokmenawi estunipun mboten pantes dipun tresnani. Punika ingkang kagungan tandha kamulyan sih rahmat inggih namung Gusti piyambak. Pramila Panjenenganipun kasebat kapenuhan ing kamulyan, majesty, glory 2. Panjenenganipun kapenuhan ing kayekten. Narik kawigatosan bilih kamulyanipun Gusti punika lumampahipun antawis sih rahmat kaliyan kayekten punika sesarengan. Sih Rahmat punika menawi katandhukaken tanpa kayekten punika badhe dipun gampilaken. Kosokwangsulipun, kayekten tanpa sih rahmat ugi mboten saged amargi ndadosaken rumangsa super. Kalih-kalihpun kedah wonten sesarengan. Punika nandhani kamulyanipun Pepadhang punika wonten. Wonten warsa ingkang anyar punika, kita nampeni Sang Pepadhang inggih Sang Kristus, Sang Sabda ingkang sampun dados daging punika. Pramila awis Sang Pepadhang punika kebak kamulyan, kita punika "kaplethikan kamulyan" ugi. Ingkang sepisan, Pramila kita dipun engetaken sampun ngantos pasamuwanipun Allah nyahak (mengambil alih hak) kawenanganipun Gusti. Ingkang mulya punika Gusti, mboten kita. Pramila mboten sisah rumaos paling suci, rumaos paling bener. Punika ingkang kasebat 3
nyahak kamulyanipun Allah. Kaping kalih, kita dipun timbale dados tandhaning kamulyanipun Gusti. Kita dados shekinah, papan pandunungan kita dados shekinot. Papan ingkang ndadosaken kamulyanipun Allah rawuh. Caranipun sih rahmat punika dipun raosaken asanes sak saged-sagedipun. Sedaya ingkang dipun tindakaken punika dipun kanthi kaliyan kayekten supados cetha. Punika gesang ingkang kedah kita isi wonten ing warsa anyar punika. Kamulyan Pepadhang sampun rawuh. Amin. d. Wekdal tidhem e. Donga Rama Kawula 9. PISUNGSUNG (PRDT 2) PRDT 2 : Sumangga kita sami ngaturaken panuwun dhumateng Gusti, awit sadaya berkahipun ing sauruting gesang punika. Pangandikanipun Gusti ingkang dados tetales anggen kita ngaturaken pisungsung kapendhet saking 2 Korinta 9: 12. Sumangga kita ngaturaken pisungsung kita kairing KPJ 161 : 1-2 JIWA-RAGA KAWULA ingkang sampun kita tampeni KPJ 161 : 1-2 JIWA-RAGA KAWULA 1 Jiwa raga kawula konjuk mring Sang Pamarta, Mugi dados lantaran kamulyaning Pangeran, kamulyaning Pangeran. 2 Tangan-suku kawula nindakken pakaryannya, mrih sesami basuki, nampeni sihing Gusti, nampeni sihing Gusti. Prdt 2 : Ngunjukaken Pandonga Pisungsung pasamuwan jumeneng- 10. KIDUNG PANGUTUSAN (PS) = KPJ 436 : 1-2 GUSTI NUNTUN LAMPAH KULA 1 Gusti nuntun lampah kula, Saklangkung nggèn kula begja celak miwahtebihugi, kula tansah dipun kanthi. refr Nggih Gusti kang nganthi kula, astanya pyambak kang ngreksa Mila kula manut Gusti, Juru wilujeng sejati. 2 Dadosa ing wanci siyang punapa kesaput ratri, tyas peteng utawi padhang, kula tansah dipun kanthi. refr Nggih Gusti kang nganthi kula, astanya pyambak kang ngreksa Mila kula manut Gusti, Juru wilujeng sejati. 11. PANGAKEN PITADOS RASULI (PRDT 2) pasamuwan jumeneng- 12. BERKAH (PS) PS : "Pangéran Yéhuwah muga maringana berkah marang panjenengan, lan ngayomi panjenengan; Pangéran Yéhuwah muga nyunarna cahyaning wedanané marang panjenengan, lan maringana sih-rahmat; Pangéran Yéhuwah muga kersa nungkulaké wedanané marang panjenengan, lan maringana tentrem-rahayu." pasamuwan lenggah- 4